als_Latn dik_Latn sag_Latn
Jurgen Klopp insiston se nuk i mungon futbolli i Champions League, por e pranon se Liverpool është i vendosur për t’u rikthyer në radhët e këtij kompeticioni.
The Reds kanë qenë pa futboll evropian këtë sezon pas pozicionimit në vendin e tetë në Premier Ligë në sezonin e kaluar, përderisa pësuan humbje ndaj Sevillas në finalen e Europa League.
Mungesa e futbollit evropian në mesjavë e ka ndihmuar Liverpoolin për t’u koncentruar në kampionatin e Premier Ligës, teksa lufta për titull nuk mungoi para fillimit të vitit të ri.
Klopp ka thënë për Liverpool Echo se synimet e tij janë të rikthejë netët e Champions League përsëri në Anfield: “Gjërat që nuk i kam, nuk më mungojnë.
“Por sigurisht e kam shijuar shumë atë kompeticion dhe është vendi ku unë dua të jem. Për ta arritur atë ne duhet të kualifikohemi. Nuk u kualifikuam sezonin e kaluar. Po punojmë shumë për t’u bërë pjesë e saj.” – ka thënë tekniku gjerman./Transferimet.com/
als_Latn als_Latn als_Latn als_Latn als_Latn